Suchinthana/ta-wikipedia huggingface dataset:
சிவகாமி அம்மையார் நினைவு பெண் குழந்தைகள் பாதுகாப்பு திட்டம்

சிவகாமி அம்மையார் நினைவு பெண் குழந்தைகள் பாதுகாப்பு திட்டம்  என்பது தமிழ்நாடு அரசின் ஒரு திட்டமாகும். இத்திட்டத்தின் நோக்கமானது குடும்பங்களிலில் ஆண் வாரிசு வேண்டும் என்ற கருத்தை மாற்றுதல், குடும்பக்கட்டுப்பாட்டை ஊக்குவித்தல், பெண் சிசுக் கொலையை ஒழித்தல், ஏழை குடும்பங்களில் பெண் குழந்தைகளுக்கு நல்வாழ்வு அளித்தல், பெண் குழந்தையின் மதிப்பை உயர்த்துதல் ஆகும்.

நிபந்தனைகள் 
 குடும்பத்தில் ஒன்று அல்லது இரண்டு பெண் குழந்தைகள் மட்டுமை இருக்கவேண்டும். 
 ஆண் குழந்தை இருக்கக் கூடாது பின்னாளில் ஆண் குழந்தையைத் தத்தெடுக்கவும் கூடாது.
 35 வயதுடைய பெற்றொரில் ஒருவர் கருத்தடை அறுவைச் சிகிச்சை செய்திருக்க வேண்டும்.
 விண்ணப்பதாரர்கள் அல்லது அவர்கது பெற்றோர் தமிழகத்தில் பத்தாண்டுகள் வசித்தவராக இருக்கவேண்டும்.
 திட்டம் 1இன் கீழ் விண்ணப்பிப்பவர்கள் குழந்தை பிறந்த மூன்று ஆண்டுகளுக்குள் விண்ணப்பிக்கவேண்டும்.
 திட்டம் 2இன் கீழ் விண்ணப்பிப்பவர்கள் இரண்டாவது குழந்தை பிறந்த மூன்று ஆண்டுகளுக்குள் விண்ணப்பிக்க வேண்டும்.
 குடும்ப ஆண்டு வருமானமானது 72000க்கு மிகாமல் இருக்க வேண்டும்.

இணைக்க வேண்டிய சான்றுகள் 
 குழந்தையின் பிறப்புச் சான்று
 பெற்றோரின் வயது சான்று
 குடும்ப நல அறுவைச் சிகிச்சை சான்று
 வருமானச் சான்று
 குடும்பத்தில் ஆண் குழந்தை இல்லை என்ற சான்று
 இருப்பிடச் சான்று

வைப்புத் தொகையும், தகுதிகளும்
 திட்டம் 1: 01  ஆகத்து 2011 அன்றோ அல்லது அதற்கு பிறகோ பிறந்து குடும்பத்தில் ஒரேயொரு பெண் குழந்தை மட்டும் இருப்பின் அந்தப் பெண் குழந்தைப் பெயரில் ரூ. 50,000  காலவரை வைப்புத்தொகை வைக்கப்படும். (திட்டம் 1 இன் கீழ் பயனடைந்த பெண் குழந்தை இறந்துவிட்டால் அந்தக் குழந்தையின் தாயாருக்கு முதிர்வுத் தொகை வழங்கப்படும். தாயாரும் இறந்துவிட்டால் குழந்தையின் தந்தைக்கு வழங்கப்படும். இருவரும் இல்லாத நிலை ஏற்பட்டால் அரசுக்கு சென்றுவிடும். 
 திட்டம் 2: 01  ஆகத்து 2011 அன்றோ அல்லது அதற்கு பிறகோ பிறந்து குடும்பத்தில் இரண்டு பெண் குழந்தைகள் மட்டும் இருப்பின், ஒவ்வொரு பெண் குழந்தைகளின் பெயரிலும் தலா ரூ.25,000 நிலை வைப்புத்தொகை வைக்கப்படும். திட்டம் 2ன் கீழ் பயனடைந்த பெண் குழந்தையானது இறந்துவிட்டால் உயிருடன் இருக்கும் மற்றொரு குழந்தைக்கு முதிர்வுத் தொகை வழங்கப்படும்.  இத்திட்டத்தில் சேரும் குழந்தையின் பெயரில் வைக்கப்படும் வைப்புத் தொகையானது ஒவொரு ஐந்தாண்டு முடிவிலும் புதிப்பிக்கப்பட்டு 18ஆம் ஆண்டு நிறைவடையும்போது வட்டியுடன் கூடிய முதிர்வுத் தொகை 10ஆம் வகுப்பு தேர்வு எழுதிய பெண் குழந்தைக்கு அளிக்கப்படும்.

மேற்கோள்கள்

வெளி இணைப்புகள் 
 பெண் குழந்தை 50000 பெற என்ன செய்யவேண்டும் 
 பெண் குழந்தைக்கு அரசு நிதியுதவி - A- Z தகவல்கள்!

தமிழ்நாடு அரசின் பெண்களுக்கானத் திட்டங்கள்
சி. கே. சதாசிவன்

சி. கே. சதாசிவன் (C. K. Sadasivan)  என்பவர் 13 ஆவது கேரள சட்டமன்றத்தின் ஓர் உறுப்பினர் ஆவார். இவர் இந்தியப் பொதுவுடமைக் கட்சியின் மார்க்சிசுட்டு பிரிவைச் சேர்ந்தவராவார். கேரளாவின் ஆலப்புழா மாவட்டத்திலுள்ள காயம்குளம் சட்டப்பேரவைத் தொகுதியிலிருந்து இவர் தேர்ந்தெடுக்கப்பட்டார். முன்னதாக சதாசிவன் 1991, 1996 மற்றும் 2006 ஆம் ஆண்டுகளில் கேரள சட்டமன்றத்திற்கு தேர்ந்தெடுக்கப்பட்டிருந்தார்

வகித்த பதவிகள் 

கயினாகாரி பஞ்சாயத்து உறுப்பினர்.
மாவட்ட கர்சாகா தொழிலாளர் ஒன்றியத் தலைவர் மற்றும் அம்பலபுழா தாலுக்கா சேத்து தொழிலாளர் ஒன்றியத்  தலைவர் 
 அம்பலபுழா தாலுக்கா சுமை தூக்கும் மற்றும் கூலித் தொழிலாளர் ஒன்றியத் தலைவர், தேங்காய் நார் தொழிலாளர்  ஒன்றியத் தலைவர். 
மாநில மற்றும் மாவட்டக்குழு உறுப்பினர், சி,பி,ஐ 
நேரு கோப்பை படகுப் போட்டி செயற்குழு உறுப்பினர்
படகு வீடுகள் மற்றும் தங்கும் விடுதிகள் தொழிலாளர் ஒன்றியத்தின் மாநிலத் தலைவர்

தனிப்பட்ட வாழ்க்கை 

சதாசிவம் 1953 ஆம் ஆண்டு பிப்ரவரி மாதம் 17 ஆம் தேதி  குமரன் மற்றும் கார்தியாயினி  தம்பதிகளுக்கு மகனாகப் பிறந்தார். பின் பீனாவை மணந்தார். இவருக்கு இரண்டு குழந்தைகள் உள்ளனர்.

மேற்கோள்கள் 

1953 பிறப்புகள்
வாழும் நபர்கள்
கேரளாவைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
இராஜஸ்தான் முதலமைச்சர்களின் பட்டியல்

இராஜஸ்தான் முதலமைச்சர், இந்திய மாநிலமான இராஜஸ்தானின், அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார். 

1949 முதல் 14 பேர் இராஜஸ்தான் முதலமைச்சராகப் பதவி வகித்துள்ளனர். மோகன் லால் சுகாதியா என்பவர் ராஜஸ்தானின் நீண்ட கால முதலமைச்சராகப் பதவி வகித்துள்ளார். பாரதீய ஜனதா கட்சியைச் சேர்ந்த வசுந்தரா ராஜே சிந்தியா என்பவர் இம்மாநிலத்தின் முதல் பெண் முதலமைச்சர் ஆவார். r-sachin-pilot-as-deputy-cm-81371.html|title=ராஜஸ்தான் முதல்வராக பதவியேற்றார் அசோக் கெஹ்லாட்!}} NEWS18 தமிழ் (17 திசம்பர் 2018) </ref>

2023 இராஜஸ்தான் சட்டமன்றத் தேர்தலில் பெரும்பான்மையாக வெற்றி பெற்ற பாரதிய ஜனதா கட்சியின் சார்பில் பஜன்லால் சர்மா 14வது முதலமைச்சராகவும் துணை முதலமைச்சர்களாக தியா குமாரி மற்றும் பிரேம் சந்த் பைரவா ஆகியோர்  15 டிசம்பர் 2023 அன்று பதவியேற்றனர். தேர்வு செய்யப்பட்டார்.

முதலமைச்சர்கள்

இவற்றையும் பார்க்கவும் 
 இந்திய முதலமைச்சர்களின் பட்டியல்
 இராஜஸ்தான் ஆளுநர்களின் பட்டியல்

மேற்கோள்கள்

வெளியிணைப்புகள் 

 Profile of current incumbent 
 History of Rajasthan legislature
 Ashok Gehlot 
 CMs of Rajasthan 

இராஜஸ்தான் அரசு
இராஜஸ்தான் முதலமைச்சர்கள்
இந்தியாவின் மாநில முதலமைச்சர்கள் பட்டியல்கள்
எஸ். ஆர். ஜான்கித்

எஸ். ஆர். ஜான்கித் ஒரு போலீஸ் அதிகாரி மற்றும் முன்னாள் தமிழக காவல்துறையின் தலைமை இயக்குநர் ஆவார். புகழ்பெற்ற பவாரியா நடவடிக்கையை வெற்றிகரமாக நடத்தி, பல கொலை மற்றும் கொள்ளைகள் செய்த ஓமா பவாரியா மற்றும் அவரது கூட்டாளிகளுக்கும் தண்டனைப் பெற்று தந்தவர் இவர். இவ்வழக்கில் இவரது முயற்சிகளுக்கு, ஜனாதிபதியால் இவர்க்கு காவல்துறையினருக்கான சிறப்பு பதக்கம் வழங்கப்பட்டது.

ஆரம்ப வாழ்க்கை 
எஸ்.ஆர்.ஜான்கித், ராஜஸ்தான் மாநிலத்தின் பார்மேர் மாவட்டத்தில், பாந்த்ரா கிராமத்தில் 01.08.1959 அன்று பிறந்தார். இவர் தனது பள்ளிப் படிப்பை கவாஸ் எனும் ஊரில் உள்ள பள்ளியில் முடித்தார். பின்பு ஜெய்பூரில் உள்ள ராஜஸ்தான் பல்கலைக்கழகத்தில் பொருளியல் பட்டம் பெற்றார்.

திரைப்படம் 
கார்த்தியின் படமான தீரன் அதிகாரம் ஒன்று ஜாங்கித்தின் வாழ்க்கை வரலாற்றை அடிப்படையாகக் கொண்டது. இந்த படத்தில் கார்த்தி ஜான்கித்தின் கதாப்பாத்திரத்தை தீரன் என்ற பெயரில் நடித்திருந்தார்.

குறிப்பு 

தமிழ்நாடு காவல்துறை அதிகாரிகள்
இந்திய காவல் பணி அதிகாரிகள்
1999 ஒடிசா புயல்

1999 ஒடிசா புயல் ( இந்திய வானிலை ஆய்வுத்துறை இட்ட பெயர் BOB 06, ) என்பது வட இந்திய பெருங்கடலில் உருவாகிய மிகப்பெரிய வெப்பமண்டல புயலாகும். இது  இப்பகுதியைத் தாக்கிய மிகவும் அழிவுகரமான புயலாக இருந்தது.

1999  ஒடிசா புயல் 25 அக்டோபர் அன்று அந்தமான் கடலில், புயலாக உருவாகியது. பின் மேற்கு-வட மேற்கு நோக்கி நகரத் துவங்கியப் புயல் தொடர்ந்ந்து வலு அடைந்துக் கொண்டே இருந்தது. பின் 28 அக்டோபர் அன்று சாதகமான சூழலில் மிகவும் தீவிரம் அடைந்து அதி தீவிரப் புயலாக உருமாறியது.

அடுத்த நாளில் 260 கீமீ / ம (160 மைல்/ம) வேகத்தில் காற்று வீசியது மற்றும் 912 பார் என குறைந்த அழுத்தம் பதிவானது. இப்புயல் ஒடிசாவில் அக்டோபர் 29 தேதி கரையைக் கடக்கத்தொடங்கியது. தொடர்ச்சியான நில பரவல் மற்றும் வறண்ட காற்று காரணமாக புயல் பலவீனம் ஆனது. புயல் நவம்பர் 4 இல் வங்காள விரிகுடாவில் மறைந்தது.

தாக்கம்

மியான்மர் மற்றும் பங்களாதேஷ் 
மியான்மரில், 10  மக்கள் புயலில் கொல்லப்பட்டனர் மற்றும் 20,000 குடும்பங்கள் இடம்பெயர்ந்தன.

பங்களாதேஷின் தெற்கே கடந்து, 1999 ஒடிசா புயலின் வடக்குப் பகுதி நாடெங்கும் வீசியடித்தது. இப்புயலின் காரணமாக பங்களாதேஷில் இரண்டு பேர் இறந்தனர்.

இந்தியா 
ஒடிசா மாநிலத்தைத் தாக்கிய இப்புயல், 20ஆம் நூற்றாண்டில் ஒடிசாவைத் தாக்கிய மிக கடுமையானப் புயலாகும்.

ஒடிசாவின் பன்னிரெண்டு மாவட்டங்களில் அதிகமான பாதிப்புகள் ஏற்பட்டன. இம்மாவட்டங்களில் அத்தியாவசிய சேவைகள் முற்றிலும் பாதிக்கப்பட்டது. இவற்றில், ஜகத்சிங்பூரில் உள்ள இராஸ்மா மற்றும் குஜாங்க் ஊராட்சிகள் மிக மோசமாக பாதிக்கப்பட்டன.

புயல் காரணமாக மொத்தம், 12.9 மில்லியன் மக்கள் பாதிக்கப்பட்டுள்ளனர்; புயல் இறப்பு எண்ணிக்கை கணிசமாக மாறுபட்டன. இந்திய வானிலை ஆய்வுத் துறையின் படி சுமார் 9,887  இப்புயலில் கொல்லப்பட்டனர், மேலும் 40 பேர்  காணாமல் போனவர்கள் மற்றும் 2,507 பேர்   காயமடைந்தனர். இந்த மரணங்கள் பெரும்பாலானவை ஜகத்சிங்பூரில் நிகழ்ந்தன. இந்த மாவட்டத்தில் மட்டும் 8,119   கொல்லப்பட்டனர். EM-DAT பேரழிவு தரவுத்தளம் புயலில் 10,915 மக்கள் கொல்லப்பட்டனர் என்று குறிப்பிடுகிறது . இருப்பினும், மற்ற மதிப்பீடுகள் இறப்பு எண்ணிக்கை 30,000 ஆக உயர்ந்திருக்கக்கூடும் என்று தெரிவித்தது.  புயலின் விளைவுகள் 14,643  கிராமங்கள் மற்றும் 97 ஊராட்சி ஒன்றியங்களில் உள்ள 1.6 மில்லியன் வீடுகள்  சேதமடைந்தன . இப்புயலில் மட்டும் 2.5   மில்லியன் மக்கள் சிக்கிக்கொண்டு இருந்தனர். மொத்தமாக இந்த புயலினால் ஏற்பட்ட சேதத்தின் மதிப்பு  4.4444 பில்லியன் அமெரிக்க டாலர் என மதிப்பிட்டுள்ளனர்.

வெளிநாடுகளின் பங்களிப்பு

மேலும் காண்க 

 கோனு புயல்  
 பைலின் புயல் 
 ஹூத் ஹுத் புயல்  
 1977 ஆந்திரா பிரதேசப் புயல்  
 1970 போலா சூறாவளி

குறிப்புகள்

வெளி இணைப்புகள் 

 சேதம் புகைப்படங்கள் 
 CNN இலிருந்து சேதங்களின் வீடியோ 

இந்தியாவில் சூறாவளிகள்
பகாங் சுல்தான் அப்துல்லா

பகாங் சுல்தான் அப்துல்லா அல்லது அல் சுல்தான் அப்துல்லா ரியாதுடின் அல் முசுதபா பிலா சா ஆங்கிலம்: Al-Sultan Abdullah Ri'ayatuddin Al-Mustafa Billah Shah; ஜாவி: السلطان عبدالله رعاية الدين المصطفى بالله شاه الحاج ابن سلطان حاج احمد شاه المستعين بالله) மலேசிய நாட்டின் 16-வது பேரரசர் ஆவர். அதே வேளையில், இவர் பகாங் மாநிலத்தின் ஆறாவது சுல்தானும் ஆவர்.

2019 சனவரி 24-ஆம் தேதி, இவர் தன் தந்தைக்கு அடுத்தபடியாக பகாங் மாநிலத்தின் சுல்தான் பதிவியேற்றார். அதனைத் தொடர்ந்து 2019 சனவரி 31-ஆம் தேதி, மலேசியப் பேரரசராக பொறுப்பேற்றார்.

ஆரம்ப வாழ்க்கை 

இவர் பகாங் சுல்தான் அஜி அகமது ஷாவின் நான்காவது மகனாவார்.

கல்வி 
இவர் தன் ஆரம்பக் கல்வியை 1965-ஆம் ஆண்டு பகாங், கோலா லிப்பிஸ் நகரில் உள்ள கிளிபோர்ட் ஆரம்ப பள்ளியில் (Clifford School) தொடங்கினார். ஓராண்டுக்கு பின் பகாங், பெக்கான் அகமட் தேசியப் பள்ளியில் (Sekolah Kebangsaan Ahmad) தொடர்ந்து நான்கு ஆண்டுகளும்; அதன்பின் செயின்ட் தோமஸ் பள்ளியில் (St. Thomas Primary School) நான்கு ஆண்டுகளும் பயின்றார்.

1975-ஆம் ஆண்டில் இங்கிலாந்தில் உள்ள அல்டெகம் பள்ளியில் (Aldenham School) சேர்ந்தார். 1981-ஆம் ஆண்டு ஒற்செஸ்டெர் & குயின் எலிசபெத் (Worcester College Queen Elizabeth College) கல்லூரியில் அனைத்துலக மற்றும் அரசதந்திர உறவுமுறைக்கான பட்டம் பெற்றார்.

பகாங்கின் சுல்தான் 

2019-ஆம் ஆண்டு சனவரி 15-ஆம் தேதி 59 வயதில் சுல்தான் அப்துல்லா, நீண்ட காலமாக உடல்நிலை குறைவுற்றிருந்த அவரின் தந்தையார் சுல்தான் அஜி அகமது ஷாவிற்குப் பதிலாக பகாங்கின் ஆறாவது சுல்தானாகப் பிரகடனப் படுத்தப்பட்டார். பகாங் சுல்தானின் அதிகாரப்பூர்வ இல்லமான இஸ்தானா அபு பக்காரில் (Istana Abu Bakar) அந்தப் பதவியேற்பு விழா நடந்தது. சுல்தான் அப்துல்லாவின் ஆட்சிக் காலம் 2019-ஆம் ஆண்டு சனவரி 11-ஆம் தேதி தொடங்குகிறது.

பகாங்கின் சிம்மாசனத்திற்கு வந்தவுடன், அல் சுல்தான் அப்துல்லா ரியாதுடின் அல் முசுதபா பிலா சா (Al-Sultan Abdullah Ri'ayatuddin Al-Mustafa Billah Shah) எனும் பட்டப் பெயரை ஏற்றுக் கொண்டார். துங்கு அசிசா ஆமினா மைமுனா இசுகந்தரியா பிந்தி அல்மர்கும் சுல்தான் இசுகந்தர் அவர்களை (Tunku Azizah Aminah Maimunah Iskandariah Binti Almarhum Sultan Iskandar), தம்முடைய அரசத் துணைவராக, 29 ஜனவரி 2019-இல் அறிவித்தார்.

மலேசியப் பேரரசர் பொறுப்பு 

2019 சனவரி 24-ஆம் தேதி, 251-ஆவது மலாய் ஆட்சியாளர்கள் மாநாட்டில் சுல்தான் அப்துல்லா பதினாறாம் மலேசியா பேரரசராக தேர்ந்தெடுக்கப்படடர். இவர் அரச பதவியைத் துறந்த முன்னாள் பேரரசர், கிளாந்தான் மாநிலத்தின் மன்னர் ஐந்தாம் முகமது (Muhammad V of Kelantan) என்பவருக்குப் பதிலாக இந்தப் பதவிக்கு தேர்வு செய்யப்பட்டார்.

இவரின் மகுடம் சூட்டும் விழா, 2019 சனவரி மாதம் 31-ஆம் தேதி, கோலாலம்பூர்  இஸ்தானா நெகாரா (Istana Negara), அரச மாளிகையில் நடைபெற்றது.

இந்த மகுடம் சூட்டும் விழா மற்ற மலாய் ஆட்சியாளர்களின் மேற்பார்வையில் நடைபெற்றது. இதே நிகழ்வில், பேராக் மாநிலத்தின் ஆட்சியாளர் சுல்தான் நசுரின் ஷா துணைப் பேரரசராகப் பதவி ஏற்றுக் கொண்டார்.

மேற்கோள்

மேலும் காண்க
 மலேசிய மாநிலங்களின் தலைவர்கள்

வெளி இணைப்புகள்

மலேசிய அரசர்கள்
மலேசிய முசுலிம்கள்
வாழும் நபர்கள்
1958 பிறப்புகள்
மலேசிய அரச குடும்பங்கள்
சோகோலேட்லைட்டு

சோகோலேட்லைட்டு (Xocolatlite) என்பது Ca2Mn4+2(Te6+O6)2 என்ற மூலக்கூற்று வாய்ப்பாட்டால் விவரிக்கப்படும் ஒரு சல்பேட்டுக் கனிமம் ஆகும். சாக்லேட்டு போன்ற தோற்றத்தை அளிப்பதால் இக்கனிமத்திற்கு அப்பெயர் சூட்டப்பட்டது. மெக்சிகோ நாட்டிலுள்ள சோனோரோ மாநிலத்தின் மோக்டிசுமா நகரின் லா பாம்போலா  தங்கச் சுரங்கத்தில் சோகோலேட்லைட்டு கண்டறியப்பட்டது. அமெரிக்க பழங்குடியினர் மொழியான நாகுவால் மொழியியில் சோகோலேட் என்பது கொக்கோ விதை, நீர், மிளகாய்ப் பொடி ஆகியவற்றைப் பயன்படுத்தி தயாரிக்கப்படும் ஒரு பானமாகும். இலக்கிய வழக்கத்தில் இதற்கு கசப்பு நீர் என்ற பொருள் தரப்படுகிறது. மேலும் இது சாக்லேட்டு என்ற சொல்லுக்குரிய  வேர் சொல்லாகவும் கருதப்படுகிறது. 
  
பன்னாட்டு கனிமவியல் சங்கம் சோகோலேட்லைட்டு கனிமத்தை Xoc என்ற குறியீட்டால் அடையாளப்படுத்துகிறது.

மேற்கோள்கள் 

சல்பேட்டுக் கனிமங்கள்
ஒற்றைச்சரிவச்சுக் கனிமங்கள்
யோசு கட்டுகாரன்

யோசு கட்டுகாரன் (Jose Kattukkaran; 1931/1932 – 5 மே 2024) என்பவர் ஒர் இந்திய அரசியல்வாதி ஆவார்.  யோசு இந்திய தேசிய காங்கிரசு கட்சியை சேர்ந்தவர்.கேரள மாநிலத்திலுள்ள திருச்சூர் மாவட்டத்தின் முதல் மாநகராட்சி மேயர் ஆவார். இவர் 2001 ஆம் ஆண்டு அக்டோபர் 5 ஆம் தேதி திருச்சூர் மாநகராட்சி ஆரம்பித்த நாள் முதல் 2004 ஆம் ஆண்டு ஏப்ரல் 3 ஆம் தேதி வரை மேயராக பதவியில் இருந்தார்.

மேற்கோள்கள் 

2024 இறப்புகள்
கேரள அரசியல்வாதிகள்
இந்திய அரசியல்வாதிகள்
ஆப்கானித்தான் தேசிய துடுப்பாட்ட அணி தலைவர்கள் பட்டியல்

இப்பட்டியல் ஆப்கானித்தான் தேசிய துடுப்பாட்ட அணி தலைவர்கள்களாக இருந்தவர்களின் பட்டியலாகும். இதில் ஐசிசி உலக கோப்பை அணி, இளையோர் அணி எனப்படும் 19 வயதினர்க்கு உட்பட்ட அணி மற்றும் ஆப்கானித்தானின் ஒரு நாள் போட்டி அணி ஆகியவற்றின் தலைவர்கள் அடங்குவர்.

தேர்வுத் துடுப்பாட்ட அணித் தலைவர்கள் 
இப்பட்டியல் தேர்வுத் துடுப்பாட்டப் போட்டிகளில் ஆப்கானித்தான் துடுப்பாட்ட அணியின் தலைவராக உள்ள துடுப்பாட்ட வீரர்களின் பட்டியல் ஆகும்.

ஒருநாள் சர்வதேசப் போட்டிகள் 
ஏப்ரல் 19, 2009 அன்று ஆப்கானிஸ்தான் தனது முதல் ஒருநாள் போட்டியை விளையாடியது.

பன்னாட்டு இருபது20 போட்டிகள் 
ஆப்கானிஸ்தான் தங்கள் முதல் டி 20 ஐ 2010 பிப்ரவரி 1 அன்று விளையாடியது.

ஐசிசி துடுப்பாட்ட உலக கோப்பை தகுதிப் போட்டிகள் 
ஆப்கானிஸ்தான் 2009இல் துடுப்பாட்ட உலகக் கோப்பைத் தகுதிப் போட்டியில் பங்கேற்றது.

குறிப்புகள்

வெளி இணைப்புகள் 

  
  
  
  

துடுப்பாட்ட அணி தலைவர்கள் பட்டியல்
விக்லன்டைட்டு

விக்லன்டைட்டு (Wiklundite) என்பது Pb2(Mn2+,Zn)3(Fe3+,Mn2+)2(Mn2+,Mg)19(As3+O3)2(Si,As5+O4)6(OH)18Cl6  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய ஆர்சனைட்டு-சிலிக்கேட்டு அணைவுக் கனிமம் ஆகும். மிக நீண்ட அலகுக்கூடு அளபுருக்களால் இக்கனிமம் அடையாளப்படுத்தப்படுகிறது. சுவீடன் நாட்டில் பல அரிய கனிமங்களின் தாயகமான  லங்பன் என்ற இடத்தில் விக்லன்டைட்டும் காணப்படுகிறது. 

பன்னாட்டு கனிமவியல் சங்கம் விக்லன்டைட்டு கனிமத்தை Wik என்ற குறியீட்டால் அடையாளப்படுத்துகிறது.

பிற கனிமங்களுடன் தொடர்பு 

விக்லன்டைட்டு கனிமத்தின் கட்டமைப்பு தனித்தன்மை மிக்கது ஆகும். கிட்ட்த்தட்ட இதைப்போன்ற  வேதியல் அடையாளங்களுடன் கூடிய இரும்பு மற்றும் மாங்கனீசு தனிமங்கள் இல்லாத மற்றொரு கனிமம் இரெரோயிட்டு கனிமம் ஆகும் .

மேற்கோள்கள் 

சிலிக்கேட்டு கனிமங்கள்
ஆர்சனேட்டு கனிமங்கள்
ஈயக் கனிமங்கள்
மாங்கனீசு கனிமங்கள்
இரும்புக் கனிமங்கள்
முக்கோணவமைப்புக் கனிமங்கள்
நீவா ஆறு

நீவா ஆறு அல்லது பொன்னை ஆறு என்பது பாலாற்றின் துணை ஆறாகும். இந்த ஆறானது ஆந்திரப் பிரதேசத்தின், சித்தூர் மாவட்டம், சேசாசலம் வனப்பகுதியில் தோன்றுகிறது. அங்கிருந்து 83 கிலோமீட்டர் தூரத்தைக் கடந்து தமிழ்நாட்டின், வேலூர் மாவட்டம், காட்பாடி வட்டம் ஆந்திர எல்லையான பொன்னை என்ற இடத்தை வந்தடைகிறது. அங்கிருந்து திருவல்லம் வழியாக பாய்ந்து மேல்விஷாரம் அருகே பாலாற்றில் கலக்கிறது.  

இந்த ஆற்றின் குறுக்கே மேல்பாடி என்ற இடத்தில் தடுப்பணை கட்டப்பட்டுள்ளது. இந்தத் தடுப்பணையில்யில் தேக்கப்படும் நீரை கால்வாய்கள் வழியாக கொண்டு சென்று, வேலூர் மாவட்டம், திருவள்ளூர் மாவட்டங்களில் உள்ள 129 ஏரிகளை நிரப்பி அப்பகுதிகளை வளப்படுத்தியது. பல்வேறு சூழல்களால் இந்த ஆறு 30 ஆண்டுகளாக வறண்டு காணப்படுகிறது.

பரவலர் பண்பாட்டில் 
பென்னை என்கிற நீவா நதியால் மூன்று போகம் விளைச்சலோடு வாழ்ந்த உழவர் பெருமக்களின் நிலங்களை பல்வேறு வாக்குறுதிகளை அளித்த அரசானது சிப்காட் தொழிறாசலை வளாகங்களுக்காக கையகப்படுத்துகிறது. தொழில் வளர்ச்சி என்ற பெயரில் எடுக்கப்படும் இந்த நடவடிக்கைகளால் உழவர்களின் வாழ்வும், ஆறும் பலியாவதை நீவா நதி என்ற பெயரில் எழுத்தாளர் கவிப்பித்தன் புதினமாக எழுதியுள்ளார்.

மேற்கோள்கள் 

ஆந்திர ஆறுகள்
வேலூர் மாவட்ட ஆறுகள்
அதிக வசூல் செய்த இந்தியத் திரைப்படங்களின் பட்டியல்

அதிக வசூல் செய்த இந்தியத் திரைப்படங்களின் பட்டியல் என்பது இந்தியத் திரைப்படத்துறையில் அதிக வருவாய் பெற்ற திரைப்படங்களின் பட்டியல் ஆகும். இப்பட்டியல் அதிகாரப்பூர்வமானத் தகவல்களைக் கொண்டு மட்டுமே உருவாக்கப்பட்டது. அதிக வசூல் பெரும் படங்கள் பிரதானமாக பாலிவுட் திரைப்படங்களாகவே உள்ளன. 2014 ஆம் ஆண்டின் படி மொழி வாரியாக பாலிவுட் என்று அழைக்கப்படும் இந்தி மொழி திரைப்படத்துறை வசூல் ரீதியாக 43 சதவீதம் வருவாய் ஈட்டியது. தமிழ்த் திரைப்படத்துறை மற்றும் தெலுங்குத் திரைப்படத்துறை 36 சதவீத வருவாய் ஈட்டியது. இதர மொழி திரைப்படங்கள் 21% பெற்றுள்ளன. இந்தியாவில் அதிகவசூல் செய்த திரைப்படங்களின் பட்டியல்

மொத்த உலகளாவிய வசூலின் புள்ளிவிவரங்கள் 
இந்தப் பட்டியல் இந்தியாவின் முதல் 25 இடங்களைப் பெற்ற அதிக வசூல் செய்த படங்களின் பட்டியல் ஆகும்.

இந்திய மொழிகளில் அதிக வசூல் செய்த திரைப்படங்கள்

தமிழ்

மேற்கோள்கள் 

+
இந்தியத் திரைப்படங்களின் பட்டியல்
தனலைட்டு

தனலைட்டு (Danalite) என்பது Fe2+4Be3(SiO4)3S என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரும்பு பெரிலியம் சிலிக்கேட்டு சல்பைடு கனிமம் என்று இது வகைப்படுத்தப்படுகிறது. பன்னாட்டு கனிமவியல் சங்கம் தனலைட்டு கனிமத்தை Dan  என்ற குறியீட்டால் அடையாளப்படுத்துகிறது.
  
கிரானைட்டு எனப்படும் கருங்கல் வகையில், வெள்ளீயத்தைக் கொண்டுள்ள தீப்பாறைகளில், பூமிக்கடியில் உருகித் திண்மமான கற்குழம்பில், பல்லுருவப்பாறைச் செதில்களில், உயர்வெப்ப அழுத்த பல்லுருத்தோற்ற பாறைகளில், நீர்வெப்பப் படிவுகளில் என இக்கனிமம் ஓர் அரிய கனிமமாகத் தோன்றுகிறது. தனலைட்டு கனிமம் மேக்னடைட்டு, கார்னெட்டு, புளோரைட்டு, அல்பைட்டு, கேசிட்டரைட்டு, பைரைட்டு, மசுகோவைட்டு, ஆர்சனோபைரைட்டு, குவார்ட்சு, குளோரைட்டு போன்ற கனிமங்களுடன் சேர்ந்து காணப்படுகிறது. 

அமெரிக்காவின் மாசச்சூசெட்சு மாநிலத்திலுள்ள எசெக்சு மாகாணத்தில் 1866 ஆம் ஆண்டு முதன்முதலில் கண்டறியப்பட்டது. கனிமவியலாளர் யேம்சு திவைட்டு தனா இதைக் கண்டறிந்த காரணத்தால் கனிமத்திற்கு இப்பெயர் சூட்டப்பட்டது. மாசச்சூசெட்சு மாநிலம் தவிர  நியூ ஆம்ப்சையர், சியரா மாகாணம், நியு மெக்சிகோம் யாவபாய் மாகாணம், அரிசோனா, ஊசிமுனை மலை, பிரிட்டிசு கொலம்பியா, வால்ரசு தீவு, யேம்சு வளைகுடா, கியூபெக், சுவீடன், இங்கிலாந்து, கோர்ன்வால், இமால்கா, டிரான்சுபைகால், உருசியா, கசக்சிசுத்தான், சோமாலியா, தாசுமேனியா, மேற்கு ஆத்திரேலியா, இரோசிமா, சப்பான் போன்ற இடங்களிலும் தனசைட்டு கிடைக்கிறது.

மேற்கோள்கள் 

பெரிலியம் கனிமங்கள்
சிலிக்கேட்டு கனிமங்கள்
கனசதுரக் கனிமங்கள்
சல்பைடு கனிமங்கள்
சோடாலைட்டு குழு கனிமங்கள்
ஜஸ்டிஸ் லீக் (திரைப்படம்)

ஜஸ்டிஸ் லீக் () என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் டிசி காமிக்ஸ் வரைகதையில் தோன்றிய மீநாயகன் குழு கதாபாத்திரங்களை மையமாகக் கொண்டு வார்னர் புரோஸ். பிக்சர்ஸ், ராட்பேக்-டூன் என்டர்டெயின்மென்ட், அட்லஸ் என்டர்டெயின்மென்ட் மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.

இப் படம் டிசி நீட்டிக்கப்பட்ட பிரபஞ்சத்தின் ஐந்தாவது திரைப்படமாகவும் 2016 ஆம் ஆண்டு வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் என்ற திரைப்படத்தின் தொடர்சியாகவும் வெளியானது. சாக் சினைடர் என்பவர் இயக்கும் இந்த திரைப்படத்திற்கு கிறிஸ் டெரியோ மற்றும் ஜோஸ் வேடன் ஆகியோர் திரைக்கதை எழுத, பென் அஃப்லெக், ஹென்றி கவில், ஏமி ஆடம்சு, கால் கடோட், எசுரா மில்லர், ஜேசன் மோமோவா, ரே பிஸ்சர், ஜெர்மி அயர்ன்ஸ், டையேன் லேன், கோனி நீல்சன் மற்றும் ஜே. கே. சிம்மன்சு போன்ற பலர் நடித்துள்ளார்கள். படத்தில், பேட்மேன் மற்றும் வொண்டர் வுமன் ஆகியோர் இணைந்து சூப்பர்மேனின் மரணத்திற்கு பிறகு உலகத்தை ஸ்டீபன்வொல்ப் மற்றும் அதன் பாராட்மான்சு படைகளிடமிருந்து காப்பாற்ற தி பிளாஷ், அக்குவாமேன் மற்றும் சைபர்க் ஆகியோரை உருவாக்குவது தான் கதை.

ஜஸ்டிஸ் லீக் படம் நவம்பர் 13, 2017 அன்று லாஸ் ஏஞ்சல்ஸில் திரையிடப்பட்டது. நவம்பர் 17, 2017 அன்று ஐக்கிய அமெரிக்காவில் வெளியிடப்பட்டது. இந்த படம் உலகளவில் 657 மில்லியனுக்கும் அதிகமான வசூல் செய்தாலும் வசூல் ரீதியாக தோல்வியடைந்தது படமாகவே கருதப்பட்டது. வார்னர் புரோஸ். பிக்சர்ஸ் நிறுவனத்திற்கு சுமார் 60 மில்லியன் டாலர் நஷ்டம் என அறிவிக்கப்பட்டது.

வரவேற்பு

வசூல் 
ஜஸ்டிஸ் லீக் அமெரிக்காவில் மற்றும் கனடாவில் 229 மில்லியன் வசூல் செய்தது. மற்ற நாடுகளில் $ 428.9 மில்லியன் என மொத்தம் $ 657.9 மில்லியன் வசூல் செய்தது இப்படம். இப்படம் அதன் முதல் நாளில் மட்டும் $ 278.8 மில்லியன் வசூல் செய்தது.  எனினும் டெட்லைன் ஹாலிவுட்டின் படி இப்படத்தின் தயாரிப்பு நிறுவனம் 60 மில்லியன் நஷ்டத்தைப் பெற்றதாக அறிவிக்கப்பட்டது. ஸ்டூடியோ பணத்தை இழந்ததன் காரணமாக, இந்த திரைப்படம் பாக்ஸ் ஆபிஸ் குண்டு அல்லது "தோல்வியடைந்த படம்" என்று கருதப்பட்டுகிறது.

மேற்கோள்கள்

வெளி இணைப்புகள் 
  
  
  
  
 

2017 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
அமெரிக்க அறிவியல் புனைகதை போர் திரைப்படங்கள்
அமெரிக்க சாகச திரைப்படங்கள்
அமெரிக்க அதிரடித் திரைப்படங்கள்
ஐமேக்ஸ் திரைப்படங்கள்
அமெரிக்க முப்பரிமாணத் திரைப்படங்கள்
அமெரிக்க கற்பனை திரைப்படங்கள்
வார்னர் புரோஸ். திரைப்படங்கள்
டிசி நீட்டிக்கப்பட்ட பிரபஞ்சத் திரைப்படங்கள்
சாக் சினைடர் இயக்கிய திரைப்படங்கள்
ப. இரவீந்திரன்

பத்மநாபன் இரவீந்திரன் (Padmanabhan Ravindran, 14 நவம்பர் 1922 - 13 நவம்பர் 1997) என்பவர் ஓர் இந்திய அரசியல்வாதி ஆவார். இவர் கேரள மாநிலத்தின் தொழில்துறை அமைச்சராகவும், தொழிலாளர் நலத்துறை மற்றும் வனத்துறை அமைச்சராகவும், 1969 ஆம் ஆண்டு நவம்பர் 1 ஆம் தேதி முதல் 1970 ஆம் ஆண்டு ஆகத்து 3 ஆம் தேதி வரை பதவியில் இருந்தார்.  இந்தியப் பொதுவுடைமைக் கட்சியின் செயலாளராக 1967 ஆம் ஆண்டு முதல் 1969 ஆண்டு வரை இரவீந்திரன் பணியாற்றினார். இரவீந்திரன்  அரசியல் காரணங்களுக்காக பல முறை சிறையில் அடைக்கப்பட்டார். சனயுகம் செய்தித்தாள், பிரபாதம் அச்சகம் மற்றும் பதிப்பகம் ஆகிய நிறுவனங்களின் தலைவர் மற்றும் மேலாண் இயக்குனராக இருந்தார். இவர் கேரள மாநிலத்தில் அவர் சார்ந்த  கட்சியை வளர்ப்பதில் பெரும் பங்கு வகித்தார். மேலும் சிறந்த ஒருங்கிணைப்பாளர் என்று இவரைப் பாராட்டி சதானந்தன் விருது வழங்கப்பட்டது.
 
இவர் 1951 மற்றும் 1954 ஆம் ஆண்டுகளில் நடைபெற்ற திருவாங்கூர்-கொச்சி சட்டமன்றத் தேர்தலில், பரவூர் தொகுதிலிருந்து (தற்போது சாத்தன்னூர்), இந்தியப் பொதுவுடைமைக் கட்சி சார்பில் போட்டியிட்டு, சட்டமன்ற உறுப்பினராகத் தேர்ந்தெடுக்கப்பட்டார். பரவூர் தொகுதி கலைக்கப்பட்ட பிறகு, இரவிபுரம் தொகுதியிலிருந்து 1957 ஆம் ஆண்டு பொதுத் தேர்தலிலும், 1960 ஆம் ஆண்டு இடைத்தேர்தலிலும் இவர் தேர்ந்தெடுக்கப்பட்டார். பின்னர் சாத்தன்னூர்  சட்டமன்றத் தொகுதியிலிருந்து, 1967, 1970, 1987 மற்றும் 1996 ஆகிய ஆண்டுகளில் நடந்த தேர்தல்களில் போட்டியிட்டு, கேரள சட்டமன்றத்திற்குத் தேர்ந்தெடுக்கப்பட்டார். 

இவர் 1997 ஆம் ஆண்டு நவம்பர் மாதம் 3 ஆம் தேதி, சாத்தன்னூர் தொகுதி சட்டமன்ற உறுப்பினராக இருந்தபோது காலமானார்.

சட்டப்பேரவை தேர்தல் வேட்பாளர்கள் வரலாறு

மேற்கோள்கள் 

1922 பிறப்புகள்
1997 இறப்புகள்
கேரளாவைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
கேரள நபர்கள்
பொதுவுடமைவாதிகள்
கேரள சட்டமன்ற உறுப்பினர்கள்
இ. பாலநந்தன்

இ. பாலநந்தன் (E.Balananthan) என்பவர் ஓர் இந்திய அரசியல்வாதி ஆவார். இவர் 1924ஆம் ஆண்டு சூன் 16ஆம் தேதி பிறந்தார். இவர் கேரள மாநிலத்தின் பொதுவுடமைக் கட்சியைச் சேர்ந்தவர். நந்தன் 1978ஆம் ஆண்டு முதல் இந்திய பொதுவுடமைக் கட்சி (இடதுசாரி) கட்சியின் முதன்மை நிர்வாகியாகவும் அரசியல் குழுவின் உறுப்பினராகவும் இருந்துள்ளார்.

கொல்லம் மாவட்டம்  சக்திகுளங்கரா என்னும் ஊரில் ராமன், ஈசுவரி பால நந்தன் தம்பதிகளுக்கு மகனாக இவர் பிறந்தார். தன் அரசியல் வாழ்க்கையை இந்திய தேசிய காங்கிரசு கட்சியில் ஆரம்பித்தார். பிறகு 1943ஆம் ஆண்டு முதல் இந்திய பொதுவுடைமைக் கட்சியில் சேர்ந்தார். பின் 1964ஆம் ஆண்டு முதல் இந்திய பொதுவுடமைக் கட்சி (இடது சாரி) கட்சியில் பணியாற்றி வருகின்றார்..

கேரள சட்டமன்ற உறுப்பினராக 1967ஆம் ஆண்டு முதல் 1977ஆம் ஆண்டு வரை பணியாற்றினார். 1980ஆம் ஆண்டு நான்கு வருடங்களுக்கு ஏழாவது மக்களவை உறுப்பினராக தேர்ந்தெடுக்கப்பட்டார். இவர் முகுந்தபுரம் மக்களவைத் தொகுதியிலிருந்து இந்திய நாடாளுமன்ற உறுப்பினராகத் தேர்ந்தெடுக்கப்பட்டார். இவர் நாடாளுமன்ற மேலவைக்கு இரண்டு முறை 1988ஆம் ஆண்டு மற்றும் 1994ஆம் ஆண்டுகளில் கேரளாவிலிருந்து தேர்தெடுக்கப்பட்டார். நந்தன் இந்திய தொழிற் சங்க மையம் மற்றும் இந்திய மின்சாரம் ஊழியர் கூட்டமைப்புகளின் தலைவராகவும்  பணியாற்றினார்.

நந்தன் கேரளாவின் கொச்சியில் உள்ள தனியார் மருத்துவமனையில் சுவாசக் கோளாறு காரணமாக அனுமதிக்கப்பட்டு 2009ஆம் ஆண்டு சனவரி 19ஆம் தேதி இறந்தார். மேலும் சிறிது காலம் நுரையீரல் புற்றுநோயால் அவதிப்பட்டார்.

மேற்கோள்கள்

1924 பிறப்புகள்
2009 இறப்புகள்
இந்திய அரசியல்வாதிகள்
கேரள அரசியல்வாதிகள்
கருநாடகத் துடுப்பாட்ட அணி

கருநாடகத் துடுப்பாட்ட அணி (Karnataka cricket team) என்பது கருநாடகம் சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் துடுப்பாட்ட அணி ஆகும். இதன் உள்ளூர் மைதானம் சேப்பாக்கம் துடுப்பாட்ட அரங்கம் ஆகும். இந்த அணி ரஞ்சிக் கோப்பை தொடர்களில் வெற்றிகரமான அணிகளில் ஒன்றாகக் கருதப்படுகிறது. இதற்கு முன்னதாக மைசூர் துடுப்பாட்ட அணி என அறியப்பட்டது. 2019ஆம் ஆண்டில் நடைபெற்ற சையது முஷ்டாக் கோப்பையில் வெற்றி பெற்றது.

ரஞ்சிக் கோப்பையில்

சான்றுகள் 

இந்திய முதல் தரத் துடுப்பாட்ட அணிகள்
கர்நாடகம்
பதினேழாவது மக்களவை உறுப்பினர்கள்

இந்தியாவின் பதினேழாவது மக்களவை உறுப்பினர்கள் (List of members of the 17th Lok Sabha) 2019ஆம் ஆண்டு நடைபெற்ற இந்தியப் பொதுத்தேர்தலின் மூலம் தேர்ந்தெடுக்கப்பட்டனர். இந்த மக்களவை கலைக்கப்படாத வரையில் இது 2024ஆம் ஆண்டு வரை செயல்படும்.

தொகுதி வாரியாக தேர்ந்தெடுக்கப்பட்ட மக்களவை உறுப்பினர்களின் பட்டியல் கீழே தரப்பட்டுள்ளது.

அசாம் 

குறிப்பு:

(1)

அரியானா 

குறிப்பு:
 10

அருணாசலப் பிரதேசம் 

குறிப்பு:
 (2)

ஆந்திரப் பிரதேசம் 

குறிப்பு:
(22)
(3)

இமாச்சலப் பிரதேசம் 

குறிப்பு:

இராசத்தான் 

குறியீடுகள்:
 (24)
 (1)

உத்தரப் பிரதேசம் 

குறிப்பு:

உத்தராகண்டம் 

குறிப்பு:
 (5)

ஒடிசா 

குறிப்பு:
 (8) 
 (12)
 (1)

கருநாடகம் 

குறிப்பு:

குசராத்து 

குறிப்பு:

 (26)

கேரளம் 

குறிப்பு:

கோவா 

குறிப்பு:
 (1) 
 (1)

சத்தீசுகர் 

குறிப்பு:
 (9)
 (2)

சார்க்கண்டு 

குறிப்பு:

சிக்கிம் 
குறிப்பு:

 (1)

தமிழ்நாடு 

குறிப்பு:
(23)
(8)
(2)
(2)
(1)
(1)
(1)

திரிபுரா 

குறிப்பு:
(2)

தெலங்காணா 

குறிப்பு:
 (9)
 (4) 
 (3)
 (1)

நாகாலாந்து 

குறிப்பு:
(1)

பஞ்சாப் 

குறிப்பு:
 8
 2
 2
 1

பீகார் 

குறிப்பு:

மகாராட்டிரம் 

குறிப்பு:

மணிப்பூர் 

குறிப்பு:
(1)
(1)

மத்தியப் பிரதேசம் 

குறிப்பு:

மிசோரம் 

குறிப்பு:
 (1)

மேகாலயா 

குறிப்பு:
 (1)
 (1)

மேற்கு வங்காளம் 

குறிப்பு:
 (22)
 (17)
 (2)

அந்தமான் மற்றும் நிக்கோபார் தீவுகள் 

குறிப்பு:
 (1)

இலட்சத்தீவுகள் 
குறிப்பு:

இலடாக்கு 
குறிப்பு:

சண்டிகர் 

குறிப்பு:
 (1)

சம்மு மற்றும் காசுமீர் 

குறிப்பு:

தாத்ரா மற்றும் நகர் அவேலி மற்றும் தாமன் மற்றும் தியூ 
குறிப்பு:

 (1) (1)

தில்லி தேசிய தலைநகர் பகுதி 

குறிப்பு:
 (7)

புதுச்சேரி 

குறிப்பு:
 (1)

மேற்கோள்கள்

பதினேழாவது மக்களவை
17வது மக்களவை உறுப்பினர்கள்
ஆட்டுப்பண்ணை மற்றும் ஆராய்ச்சி நிலையம், முகுந்தராயபுரம்

ஆட்டுப்பண்ணை மற்றும் ஆராய்ச்சி நிலையம் என்பது தமிழ்நாடின்,  வேலூர் மாவட்டம், முகுந்தராயபுரம் ஊராட்சி பகுதியில் தமிழ்நாடு அரசின் கால்நடை பராமரிப்புத் துறை சார்பில் நடத்தப்படும் ஒரு ஆட்டுப்பண்ணையாகும். இந்தப் பண்ணையானது குறிப்பாக சென்னை சிவப்பு செம்மறியாடுகளை பாதுகாக்க செயல்பட்டுவருகிறது. இங்கு ஆடுகளுக்குத் தேவையான தீவனங்கள் வளர்ப்பதற்கான நிலங்களுடன் சேர்த்து சுமார் 340 ஏக்கர் பரப்பளவில் இந்தப் பண்ணை செயல்பட்டு வருகிறது. இந்தப் பண்ணையில் சென்னை சிவப்பு செம்மறியாடுகள் மட்டுமே வளர்க்கப்படுகின்றன.

மேற்கோள்கள் 

தமிழ்நாட்டில் கால்நடை வளர்ப்பு
வேலூர் மாவட்டம்
ஊசி பாறை காட்சி முனை

ஊசி பாறை காட்சி முனை (Needle Rock View Point) என்பது தமிழ்நாட்டின் நீலகிரி மாவட்டத்தில் கூடலூர் என்னும் ஊரிலூள்ள  ஒரு சுற்றுலாத்தலம் ஆகும். கூடலூர் மேற்கு ஊட்டியின் 51 கிலோமீட்டர் தொலைவில் அமைந்துள்ளது. ஊசி பாறை காட்சி முனை கூடலூரில் இருந்து 8 கிலோமீட்டர் தொலைவில்  கூடலூர் - ஊட்டி தேசிய நெடுஞ்சாலை -67 இல் அமைந்துள்ளது.
இக் காட்சி முனை 360 டிகிரி பார்வை அளிக்கக்கூடியது. இந்த காட்சி முனை ஊசி மாலை என்றும் அழைக்கப்படுகிறது. அதன் கூம்பு வடிவத்திலிருந்து ஊசி மாலை என்ற பெயர் வழங்கப்பட்டது. ஊசி மாலை என்ற பெயர் தமிழ் மொழியிலிருந்து அளிக்கப்பட்டது. ஊசி என்பது கூர்மையான முனையைக் குறிக்கும், மாலை என்பது மலையைக் குறிக்கும்.

தமிழ்த் திரைப்படங்களில் படப்பிடிப்பு காட்சிகளில் இவ்விடம் அமைந்துள்ளது. ஊசி பாறை காட்சி முனை "சின்ன பூவே மெல்ல பேசு" என்ற தழிழ் திரைப்படத்தில் பிரபலமானது.

மேலும் பார்க்கவேண்டியவை
  முதுமலை தேசியப் பூங்கா
  கூடலூர்
  பைக்காரா ஆறு

மேற்கோள்கள்

நீலகிரி மாவட்ட சுற்றுலாத் தலங்கள்
ஆர்சனோலைட்டு

ஆர்சனோலைட்டு (Arsenolite) என்பது As4O6   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனிக் சல்பைடுகள் ஆக்சிசனேற்றம் அடைவதால் உருவாகும் விளைபொருளாக ஆர்சனோலைட்டு உருவாகிறது. பொதுவாக வெண்மை நிறத்தில் சிறிய எண்முகப் படிகங்களாகக் காணப்படுகிறது. ஆனால் மாசுகளாகக் காணப்படும் ரியல்கர் அல்லது ஒர்பிமெண்ட்டு போன்ற சல்பைடு கனிமங்களால் இளஞ்சிவப்பு அல்லது மஞ்சள் நிறச் சாயல் தோன்றுகிறது. ஆர்சனிக் டிரை ஆக்சைடின் ஒற்றைச்சரிவச்சு வகைக் கனிமமான ஈருருவ கிளாடிடைட்டு, ரியல்கர் (As4S4), ஓர்பிமெண்டு (As2S3), எரித்ரைட்டு Co3(AsO4)2•8H2O ஆகிய கனிமங்களுடன் சேர்ந்து கூட்டாக ஆர்சனோலைட்டு இயற்கையில் காணப்படுகிறது .  

அதிக நச்சுத்தன்மை மிக்க கனிமங்கள் என்ற வகைப்பாட்டுக் குழுவில் ஆர்சனோலைட்டு கனிமமும் இடம்பெறுகிறது . 

பன்னாட்டு கனிமவியலாளர் சங்கம் ஆர்சனோலைட்டு கனிமத்தை Aso என்ற குறியீட்டால் அடையாளப்படுத்துகிறது.

தோற்றம் 

முதன்முதலில் 1854 ஆம் ஆண்டு செருமனி நாட்டின் லோயர் சேக்சோனி மாநிலத்தின் செயின்ட் ஆண்டிரியசுபெர்க் மாவட்ட ஆர்சு மலையில் கண்டறியப்பட்டது .
 
ஆர்சனைடைக் கொண்டுள்ள சல்பைடு கனிமங்கள் இருக்கும் நீர்வெப்பப் பகுதிகளில் ஆக்சிசனேற்ற விளைபொருளாக ஆரசனோலைட்டு தோன்றுகிறது. சுரங்கம் அல்லது நிலக்கரி அடுக்கு தீப்பிடிப்பு பகுதிகளிலும் இது தோன்றுகிறது .

மேற்கோள்கள் 

ஆர்சனிக் கனிமங்கள்
கனசதுரக் கனிமங்கள்
ஆக்சைடு கனிமங்கள்
பாவந்தீப் சிங்

பாவந்தீப் சிங் (Pavandeep Singh) என்பவர்  மலேசிய நாட்டைச் சேர்ந்த ஒரு துடுப்பாட்டக்காரர் ஆவார் .இவர் 1998 ஆம் ஆண்டு சனவரி மாதம் 17 ஆம் நாள் பிறந்தார். இவர் ஐசிசி உலக கிரிக்கெட் லீக் பிரிவுப் போட்டி மூன்றில் விளையாடினார். 2018 ஆம் ஆண்டு ஏப்ரல் மாதத்தில் இவர் ஐசிசி உலக கிரிக்கெட் லீக் பிரிவுப் போட்டி நான்கில் விளையாடிய மலேசிய அணியில் சேர்த்துக் கொள்ளப்பட்டார் . இந்த விளையாட்டுப் போட்டியில் ஐந்து போட்டிகளில் ஒன்பது ஆட்டக்காரர்களை ஆட்டமிழக்கச் செய்து மலேசியா அணிக்காக  முன்னணி விக்கெட் வீழ்த்தியவர் என்ற பெருமையைப் பெற்றார் .

2018 ஆம் ஆண்டு ஆகத்து மாதம், 2018 ஆம் ஆண்டிற்கான ஆசியா கோப்பை தகுதிப் போட்டியில் மலேசிய அணியில் பாவந்தீப் சிங் இடம்பிடித்தார் . 2018-19 ஆம் ஆண்டுக்கான ஐசிசி உலக 20-20 போட்டியின் ஆசியா தகுதிப் போட்டிக்கான கிழக்கு துணை மண்டலக் குழுப் போட்டிகளில் விளையாடிய மலேசியா அணியிலும் இவர் இடம்பிடித்திருந்தார் . 2018 அக்டோபர் 9 அன்று மியான்மருக்கு எதிராக நடைபெற்ற போட்டியில் ஒரே ஓட்டத்தை மட்டும் விட்டுக்கொடுத்து 5 ஆட்டக்காரர்களின் விக்கெட்டை வீழ்த்தி சாதனை புரிந்தார். 
மழையால் பாதிக்கப்பட்ட இப்போட்டியில் மியான்மர் 10.1 ஓவரில் 9/8 என்ற ஓட்டக் கணக்குடன் விளையாடிக் கொண்டிருந்தது

மேற்கோள்கள்

வெளியிணைப்பு 
 .  

வாழும் நபர்கள்
1998 பிறப்புகள்
மலேசியத் துடுப்பாட்டக்காரர்கள்
கேரள துடுப்பாட்ட அணி

கேரள துடுப்பாட்ட அணி (The Kerala cricket team) என்பது கேரளா சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் துடுப்பாட்ட அணியாகும்.  இந்த அணியில் இருந்த தினு யோஹன்னன் மற்றும் சிறீசந்த் ஆகியோர் தேர்வுத் துடுப்பாட்டப் போட்டிகளில் விளையாடியுள்ளனர். சஞ்சு சாம்சன் பன்னாட்டு இருபது20 போட்டிகளில் விளையாடியுள்ளார்.

வரலாறு 
கேரள அணி 1957-58 ஆம் ஆண்டு முதல் விளையாடி வருகிறது.  இந்த அணி தமிழ்நாடு துடுப்பாட்ட அணி, கருநாடகத் துடுப்பாட்ட அணி ,ஆந்திரப் பிரதேச துடுப்பாட்ட அணி மற்றும் ஐதராபாத்து துடுப்பாட்ட அணிகளுக்கு எதிராக தென் பிரிவில் விளையாடியது.  அதில் நான்கு போட்டிகளிலும் தோற்றது.

பிரபலமான வீரர்கள் 

 சஞ்சு சாம்சன்
 சிறிசாந்த்
 சடகோபன் ரமேஷ்

சான்றுகள்

வெளியிணைப்புகள் 

 Kerala கிரிக் அர்சிவ்
 "Warriors from Kerala"  byராமச்சந்திர குகா- தி இந்து

இந்திய முதல் தரத் துடுப்பாட்ட அணிகள்
துடுப்பாட்ட அணிகள்
கேரளத்தில் விளையாட்டு
பெரிய காது பக்கி

{{Taxobox
| color = yellow
| name = பெரிய காது பக்கி
| image = Great Eared-Nightjar, Tangkoko, Sulawesi (5799113025) (2).jpg 
| image_caption = லி. மே. மேக்ரோப்பிடிரசு, சுலாவெசியாவில்
| image2 = Great Eared Nighjar from Vazhachal, Kerala.ogg
| image2_caption = பெரிய காது பக்கியின் குரல், இந்தியாவில் கேரளாவில் ஒலிப்பதிவு செய்யப்பட்டது
| status = LC 
| status_system = IUCN3.1
| status_ref = 
| domain =மெய்க்கருவுயிரி
| regnum = விலங்கு
| phylum = முதுகெலும்பி
| classis = பறவை
| ordo = கேப்ரிமுல்சிபார்மிசு
| familia = கேப்ரிமுல்ஜிடே
| genus = லிங்கார்னிசு| genus_authority = 
| species = லி. மேக்ரோடிசு| binomial = லிங்கார்னிசு மேக்ரோடிசு| binomial_authority = விகோர்சு, 1831
| subdivision_ranks = 
| subdivision = 
| synonyms = யூரோசோபோடசு மைண்டேனிசு| range_map = 
| range_map_caption = 
}}
பெரிய காது பக்கி (Great eared nightjar, Lyncornis macrotis'') என்பது ஒரு பக்கி இனப் பறவையாகும். இது பக்கி குடும்பத்தில் மிகப்பெரிய பறவைகளில் ஒன்றாகும். இதன் நீளமானது   வரை இருக்கும். இப்பறவைகளில் ஆண் பறவையானது சராசரியாக  எடையைக் கொண்டதாகவும்,  பெண் பறவைகள் சராசரியாக  எடையுள்ளவையாக உள்ளன.  எனவே இது  nacunda nighthawk குடும்பத்துக்கு அடுத்து இரண்டாவது பெரிய பறவையாகும்.

பரவலும் வாழிடமும் 

இப்பறவையானது தென்கிழக்கு ஆசியாக்கண்டப்பகுதியில் அமைந்துள்ள நாடுகளில் காணப்படுகிறது. இந்தியாவின் மேற்குத்தொடர்ச்சி மலைகளிலும், இலங்கை,  வங்காளதேசம்,  இந்தியா, இந்தோனேசியா, லாவோஸ், மலேசியா, மியான்மர், பிலிப்பீன்சு, தாய்லாந்து, வியட்நாம் ஆகிய பகுதிகளில் காணப்படுகிறது. இதன் இயற்கை வாழிடமானது மிதவெப்ப மண்டல அல்லது தாழ் நிலை வெப்பமண்டல காடுகள் ஆகும்.

நடத்தை 
மற்ற இரவாடிகளைப் போலவே இவை அந்தியிலும், இரவில் இயங்கக்கூடியன.

இனப்பெருக்கம் 
இவை  தரையைச் சுரண்டி அதில்  தங்கள் கூட்டை அமைத்து அதில் முட்டையிடுகின்றன. இதன் குஞ்சுகள் மக்கிய இலைத் துகல்களில் உருமறைப்பு செய்துகொள்கின்றன.

மேற்கோள்கள்

வெளி இணைப்புகள் 
 Internet Bird Collection
 Malayalam

தென்கிழக்காசியப் பறவைகள்
17வது மக்களவை

பதினேழாவது மக்களவை 17வது மக்களவை உறுப்பினர்களால் அமைக்கப்பட்டது. இவர்கள் 2019 நடைபெற்ற பொதுத் தேர்தலில் வெற்றிபெற்றவர்கள் ஆவர். பொதுத் தேர்தல்  2019 ஆம் ஆண்டு ஏப்ரல் மாதம் 11 ஆம் நாள் தொடங்கி மே மாதம் 19 ஆம் நாள் வரை ஏழு கட்டங்களாக நடைபெற்றது. தேர்தல் முடிவுகள் மே மாதம் 23 ஆம் நாள் அறிவிக்கப்பட்டது.

உறுப்பினர்கள் 

அவைத்தலைவர்: ஓம் பிர்லா 
துணைத்தலைவர்: அறிவிக்கப்பட்டது
பிரதமர்: நரேந்திர மோதி 
எதிர்கட்சித் தலைவர்: இல்லை
மக்களவை செயலாளர்: உத்பால் குமார் சிங்

மக்களவையில் பங்கு பெற்ற கட்சிகள் - உறுப்பினர்களின் எண்ணிக்கை

மேற்கோள்கள் 

பதினேழாவது மக்களவை
இந்திய நாடாளுமன்றம்
17வது மக்களவை உறுப்பினர்கள்
வி. பி. சிந்தன்

வி. பி. சிந்தன் (V. P. Chinthan) (பிறப்பு: சிண்டன் 10 அக்டோபர் 1918 - 8 மே - 1987) என்பவர் ஒரு இந்திய அரசியல்வாதி, தொழிற்சங்கவாதி, இந்திய விடுதலைப் போராட்ட வீரர், தமிழ்நாடு சட்டப் பேரவை முன்னாள் உறுப்பினரும்  ஆவார்.

வாழ்க்கை 
இவர் 1918 அக்டோபர் 10 அன்று சென்னை மாகாணம், மலபார் மாவட்டத்தின், இலையாவூர் கிராமத்தில் செரியம்மா, சாந்துநாயர் இணையருக்கு மூன்றாவது மகனாகப் பிறந்தார். இவரது அக்காள் தேவகியும், அண்ணனும், அண்ணியும் இந்திய தேசிய காங்கிரசில் இணைந்து இந்திய விடுதலைப் போராட்டத்தில் ஈடுபட்டனர். சித்தனும் அவர்களைப் பின்தொடர்ந்து காந்தியியன் அழைப்பே ஏற்று கள்ளுக்கடை மறியலில் ஈடுபட்டு ஆறுமாதம் கடுங்காவல் தண்டனையைப் பெற்றார்.

பொதுவுடமை இயக்கத்தில் 
1934இல் காங்கிரசு சோசலிசக் கட்சி தொடங்கப்பட்டபோது இவர் அதில் இணைந்து மலபார் பகுதியில் இடதுசாரி இயக்கத்தவர்களுடன் இணைந்து பணியாற்றினார். போர் எதிர்ப்பு பரப்புரையில் ஈடுபட்டதற்காக சித்தன் 1939இல் இரண்டு ஆண்டுகள் வேலூர் சிறையில் அடைக்கப்பட்டார். விடுதலைக்குப் பிறகு 1942இல் கட்சிப் பணியாற்றுவதற்காக தமிழகம் வந்தார். இந்திய பொதுவுடமைக் கட்சி தடை செய்யப்பட்டதால்      1948இல் மூன்றாண்டுகள் சிறைவைக்கப்பட்டார். புதுச்சேரியில் போராட்டத்தில் ஈடுபட்டபோது பாரதிதாசனுடன் நட்பு ஏற்பட்டது. இவரது மலையாளப் பெயரான சிண்டன் என்ற பெயரை சிந்தன் என்று பாரதிதாசன் மாற்றினார்.

1966இல் போக்குவரத்துக் தொழிலாளர் ச்கத்தை சென்னையில் தொடங்கியதில் இவரது பங்கு முதன்மையானதாகும். இவர் வில்லிவாக்கம் சட்டமன்றத்தொகுதியில் இருந்து இந்திய பொதுவுடமைக் கட்சி (மார்க்சிஸ்ட்) சார்பாக 1984 ஆம் ஆண்டு சட்டமன்ற உறுப்பினராக தேர்ந்தெடுக்கப்பட்டார்.

குடும்பம் 
அரசியல் வாழ்வில் தீவிரமாக இயங்கியதால் இவர் தன் 40வயதில் சங்கீதா என்பவரை திருமணம் செய்துகொண்டார்.

மறைவு 
1987இல் மாசுகோவில் நடைபெற்ற மே நாள் அணிவகுப்பை பார்வையிடச் சென்றவர் 1987 மே 8 அன்று ஸ்டாலின்கிராடில் மாரடைப்பால் காலமானார்.

மேற்கோள்கள் 

மலையாள அரசியல்வாதிகள்
தொழிற்சங்கவாதிகள்
தமிழ்நாடு சட்டமன்ற உறுப்பினர்கள்
1918 பிறப்புகள்
1987 இறப்புகள்
இந்திய விடுதலைப் போராட்ட வீரர்கள்
இரங்கசாமி சிகரம் மற்றும் தூண்

இரங்கசாமி சிகரம் மற்றும் தூண் (Rangaswamy Peak and Pillar) தமிழ்நாட்டின் நீலகிரி மாவட்டம் கோத்தகிரியில் உள்ள ஒரு சுற்றுலாத் தளமாகும்.  இச் சிகரம் கோத்தகிரியிலிருந்து 20 கிலோமீட்டர் தொலைவில் அமைந்துள்ளது. செங்குத்தான இச் சிகரத்தின் உச்சிவரை யாரும் இதுவரை சென்றது இல்லை. கோத்தகிரி மலைத்தொடரில்  சுற்றுலாப் பயணிகளைக் கவரக்கூடிய இடங்களான கொடநாடு காட்சி முனை, கேத்தரின் அருவி, எல்க் அருவி, லாங் வுட் சோலை, மேகநாடு அருவி மற்றும் இரங்கசாமி சிகரம் மற்றும் தூண் போன்றவையாகும். இக்காட்சிகளை இரசிக்க மிகச் சிறந்த காலம் கோடைக்காலமாகும்.

இரங்கசாமி சிகரம்
இரங்கசாமி சிகரம்  11°27′39″வடக்கு 76°59′13″ கிழக்கிலும், கடல்மட்டத்திலிருந்து 5885 அடி  (1794 மீ) உயரத்தில் அமைந்துள்ளது. இச் சிகரத்தை கொடநாடு காட்சி முனையில் இருந்துதான் பார்க்க முடியும்.

இரங்கசாமி தூண்
இரங்கசாமி சிகரத்தின் வடமேற்கு திசையில் தான் இத் தூண் அமைந்துள்ளது. இத் தூணின் உயரம் சுமார் 400 அடி உயரத்தில் உள்ளது.

மேலும் பார்க்க
   கோத்தகிரி
    ஊட்டி
    குன்னூர்

மேற்கோள்கள்=

நீலகிரி மாவட்ட சுற்றுலாத் தலங்கள்
மேற்குத் தொடர்ச்சி மலைத்தொடரிலுள்ள மலைகள்
சேர்வராயன் மலை மண் பாம்பு

சேர்வராயன் மலை மண் பாம்பு அல்லது யூரோபெல்டிசு சார்ட்டீ (Uropeltis shorttii அல்லது Shevaroy Hills earth snake அல்லது Shortt's shieldtail snake) என்பது ஒரு நஞ்சற்றப் பாம்பு இனமாகும். அகணிய உயிரியான இது இந்தியாவின், கிழக்குத் தொடர்ச்சி மலைகளின் தெற்குப் பகுதிகளில் காணப்படுகிறது. இப்பாம்பு இனத்தை முதன் முதலில் 1863 ஆம் ஆண்டு ஜான் ஷார்ட் ரிச்சர்ட் ஹென்றி பெட்டோமின் என்பவர் கண்டறிந்து விவரித்தார். இப்பாம்புகளானது தென்னிந்தியாவின், தமிழ்நாட்டின், சேலம் மாவட்டத்தில், ஏற்காட்டில் உள்ள சேர்வராயன் மலைகளில் மட்டுமே காணப்படுகின்றன. இந்தப் பாம்பு வகையானது முதலில் மேற்குத் தொடர்ச்சி மலைப்பகுதியில் வாழும் கேரள வாலாட்டி பாம்பு என நீண்ட காலமாக தவறாக வகைப்படுத்தப்பட்டு வந்தது. ஆனால் அண்மையக் காலத்தில் இது வேறு இனம் என்று உறுதி செய்யப்பட்டது. இது மண்ணில் புதைந்து வாழும் ஒரு இரவாடி பாம்பு ஆகும். இதன் முதன்மை உணவு மண்புழுக்களாகும். இது பெரும்பாலும் ஈரப்பதமுள்ள ஆற்றங்கரை, நீரோடை போன்ற பகுதிகளில் மண்ணில் புதைந்து வாழும். இந்த பாம்பு குறித்த போதிய தரவுகள் இல்லாததால் இதன் பாதுகாப்பு நிலை குறித்த மதிப்பீடு செய்யப்படவில்லை.

விளக்கம் 
ஒரு சிறிய (<      நீளம்) பாம்பாகும். இது அடர்ந்த பழுப்பு நிறத்தில், நடுவே மஞ்சள் நிற குறுக்குப் பட்டைகளுடன் காணப்படும். இதன் தலை சிறியதாகவும் வால் பகுதி குட்டையாகவும், சாய்வாகத் துண்டிக்கப்பட்டது போலவும் காணப்படும். நுனிப் பகுதி வளைந்தும் காணப்படுகிறது. பார்ப்பதற்கு மிகவும் அழகாக இருக்கும். சூரிய ஒளியில் இதன் உடல் மின்னும்.

சொற்பிறப்பு 
இந்தப் பாம்பை முதன்முதலில் சேகரித்து ஆய்வு செய்தவர் மருத்துவர் ஜோன் ஷார்ட் என்பவர். இவர் சென்னை இராணுவத்தில் மருத்தவராக இருந்தவர். இவர் இப்பாம்பை இராணுவ கர்னலான ஹென்றி பெட்டோம் என்பவருக்கு பரிசாக வழங்க, பெட்டோம் இப்பாம்பை விவரித்தார். இப்பாம்பை முதலில் கண்டறிந்தவரான ஜோன் ஷாரின் பெயரை இணைத்து யுரோபெல்டி ஷார்ட்டி என்று பெயர் சூட்டப்பட்டது.

மேற்கோள்கள் 

இந்திய ஊர்வன
தமிழ்நாட்டுப் பாம்புகள்
நச்சுத்தன்மை அற்ற பாம்புகள்
ஐடா இசுகடர் பள்ளி

ஐடா இசுகடர் பள்ளி (Ida Scudder School) இந்தியாவின் தமிழ்நாடு மாநிலத்தின் வேலூர் மாவட்டத்தில் கழிஞ்சூர் என்னும் இடத்தில் அமைந்துள்ள பள்ளியாகும்.  இப்பள்ளி ஒர் தனியார் நிறுவன, தங்கும் வசதியில்லா, இருபாலரும் பயிலும் பள்ளியாகும். இப்பள்ளி தேசிய அளவிலான, தனியார் இந்திய கல்வி வாரியம் இந்திய பள்ளி சான்றிதழ் தேர்வுகள் சபை  கல்வியுடன் இணைந்த பள்ளி ஆகும். இங்கு ஒன்றாம் வகுப்பு முதல் மேல் நிலைக்கல்வி வகுப்புகள் வரையுள்ள பள்ளியாகும்.

வரலாறு
இப்பள்ளி அமெரிக்க மருத்துவ மதபோதகரான டாக்டர்.ஐடா இசுகடர் அவர்களின் நினைவாக அவரின் பெயர் சூட்டப்பட்டது. வேலூரில் உள்ள கிருத்துவ மருத்துவக் கல்லூரி ஆரம்பித்து வைத்தவராவார். அக்காலகட்டத்தில் வேலூரில் ஒருசில பள்ளிகளே இருந்தது. அதனால் கிருத்துவ மருத்துவக் கல்லூரியின் ஆசிரியக் குழுவினர் சேர்ந்து 1969 ஆம் ஆண்டு சூன் 13 ஆம் தேதி தொடங்கி வைத்தனர். பள்ளியைத் தொடங்க தேவையான பணத்தை ஆசிரியக் குழுவினர் தங்களது ஒருமாத ஊதியத்தை அளித்தனர். மேலும் ஆரம்ப காலங்களில் பள்ளியின் ஊழியர்களுக்கு ஊதியம் சில பெற்றோர்களால் வழங்கப்பட்டது.

பள்ளி தொடர்புகள்
இப்பள்ளி இந்திய பள்ளி சான்றிதழ் தேர்வுகள் சபை  புதுடெல்லியுடன் இணைந்த கல்விமுறையாகும். பத்தாம் வகுப்பு மாணவர்கள் இந்திய  இடைநிலைக் கல்வி பள்ளி சான்றிதழ் தேர்வுக்கு தயாராகிறார்கள்.மேலும் பன்னிரெண்டாம் வகுப்பு மாணவர்கள் இந்திய பள்ளி சான்றிதழ் தேர்வுகள் சபையின் சார்பாக தேர்வுகள் எழுதுகின்றனர்.

ஆண்டு நிகழ்வுகள்
ஆண்டு தோறும் பல்வேறு நிகழ்ச்சிகள் பள்ளியில் நடைபெறுகின்றன. அவற்றில் ஆண்டு விளையாட்டு விழா, மாணவர்கள் அணிவகுப்பு, கலை நிகழ்ச்சிகள், பத்தாம் மற்றும் பன்னிரெண்டாம் வகுப்பு மாணவர்களின் திறன் போட்டிகள், பிரிவு உபச்சாரவிழா,பள்ளி மாணவ அணிகளுக்கு இடையே போட்டிகள், மற்றும் கிறிஸ்து பிறப்புப் பெருவிழா போன்ற நிகழ்ச்சிகள் நடைபெறும்.

கல்வி சார்ந்த மற்றும் கலைத்திட்ட பங்களிப்புகள்
பள்ளி மாணவர்கள் மாநில அளவிலும் மற்றும் தேசிய அளவிலும் பங்களித்து பல்வேறு பரிசுகளை வென்றுவந்தனர். 2008 ஆம் ஆண்டு ஒருங்கிணைந்த கல்வி அமைப்பின் கீழ் ஆறாம் வகுப்பு மாணவர்களுக்கான மாநில அளவிலான அறிவியல் திறமைசார் தேர்வில் இப்பள்ளி மாணவர்கள் முதல் பரிசு பெற்றனர். 2011 ஆம் ஆண்டு வேலூர் தொழில்நுட்ப பல்கலைக்கழகம் பள்ளி மாணவர்களுக்கு இடையே நடத்திய கணிதவியல் போட்டியில் இப்பள்ளி மாணவர்கள் ஒட்டுமொத்த அணிக் கோப்பையை வென்றனர். இப் போட்டியில் 25 பள்ளியில் இருந்து சுமார் 810 மாணவர்கள் பங்கு பெற்றனர். 2007-2008 ஆம் கல்வியாண்டில் இந்திய மேல்நிலைப்பள்ளி மற்றும் உயர் நிலைப்பள்ளிகளுக்கான விளையாட்டுப் போட்டிகளில் மாநில கோப்பையை  கால்பந்து, தடகளப் போட்டிகளில் வென்றனர். மேலும் இந்திய பள்ளிகளுக்கு இடையே நடந்த கால்பந்து போட்டியில் பங்குபெற்று அரையிறுதிச் சுற்றில் வென்றது.  சமீபத்தில் பள்ளி கூடைப்பந்து அணி ASISC போட்டியில் கலந்து கொண்டு தேசிய கூடைப்பந்து போட்டியில் வென்றனர்.

மேற்கோள்கள்

வேலூர் மாவட்டத்திலுள்ள பள்ளிகள்
கிலாலைட்டு

கிலாலைட்டு (Gilalite) என்பது Cu5Si6O17•7(H2O). என்ற மூலக்கூற்று வாய்ப்பாட்டால் விவரிக்கப்படும் ஒரு தாமிர சிலிக்கேட்டு கனிமம் ஆகும். கால்சி-சிலிக்கேட்டுப் பாறை மற்றும் சல்பைடு சுண்ணாம்புப் சிலிக்கேட்டுப் பாறைகளின் பிற்போக்கான உருமாறும் கட்டத்தில் கிலாலைட்டு தோன்றுகிறது . 

டையாப்சைடு படிகங்களுடன் தொடர்புடைய விரிசல்  நிரப்பிகளாகவும் கனமான மேற்பூச்சுகளாகவும் கூடத் தோன்றுகிறது. மேலும் இக்கனிமம் பொதுவாக சிறிசிறு ஆர இழை கோள வடிவத்தில் காணப்படுகிறது. அமெரிக்காவின் அரிசோனாவிலுள்ள கிலா மாகாணத்தின் போர்பைரி தாமிரச் சுரங்கத்தில் 1980 ஆம் ஆண்டு முதன்முதலாக அப்பாகைட்டு கனிமத்துடன் சேர்ந்த நிலையில் கிலாலைட்டு கண்டறியப்பட்டது . கண்டறியப்பட்ட இடத்தின் பெயரே கனிமத்திற்கும் சூட்டப்பட்டது. நெவேதா மாநிலத்தின் கிளார்க் மாகாணம், பிரேசில் நாட்டின் சியாரா மாநில யுவாசெய்ரோ டூ நோர்ட்டி என்ற நகரத்திலும், கிரீசு நாட்டின் அட்டிகா பிரதேசத்திலுள்ள  லேவ்ரியான் மாவட்டத்தில் உலோகக் கசடுகளிலும் கிலாலைட்டு காணப்படுவதாக அறியப்படுகிறது .

பன்னாட்டு கனிமவியல் சங்கம் கிலாலைட்டு கனிமத்தை Gil என்ற குறியீட்டால் அடையாளப்படுத்துகிறது.

மேற்கோள்கள் 

செப்புக் கனிமங்கள்
சிலிக்கேட்டு கனிமங்கள்
ஒற்றைச்சரிவச்சுக் கனிமங்கள்
ஊர்-நம்மு

ஊர்-நம்மு (Ur-Nammu or Ur-Namma, Ur-Engur, Ur-Gur), சுமேரியம்: ,  (கிமு 2047- கிமு 2030), அக்காடியப் பேரரசின் ஆட்சிக்குப் பின்னர் கீழ் மெசொப்பொத்தேமியாவின் சுமேரியாவில் மூன்றாவது ஊர் வம்சத்தை நிறுவியவரும், ஊர் நகர அரசை 18 ஆண்டு காலம் ஆட்சி செய்த மன்னரும் ஆவார். இவர் சந்திரக் கடவுளுக்கு எழுப்பிய  ஊரின் சிகூரட் கோயில் உலகப் பாரம்பரியக் களங்களில் ஒன்றாகும்.

மன்னர் ஊர் நம்மு இயற்றிய சட்டத் தொகுப்பு இயற்றியது, ஊர் நகர அரசை கட்டி எழுப்பியது மற்றும் ஊரின் சிகூரட் கோயில் நிறுவியதே இவரது ஆட்சியின் சிறப்பம்சம் ஆகும்.

ஆட்சிக்காலம் 

மூன்றாவது ஊர் வம்சத்தை நிறுவிய மன்னர் ஊர்-நம்மு மெசொப்பொத்தேமியாவின் லகாசு, உரூக், நிப்பூர், எரிது, கிஷ், லார்சா நகர இராச்சியங்களை கைப்பற்றி ஆண்டார்.

மன்னர் ஊர்-நம்மு, ஊர் நகரத்தில்  சுமேரிய கடவுள்களுக்காக பல உயர்ந்த கோயில்களை நிறுவினார்

இதனையும் காண்க
 பண்டைய அண்மை கிழக்கின் நகரங்கள்
 சுமேரியா
 மெசொப்பொத்தேமியா

அடிக்குறிப்புகள்

வெளி இணைப்புகள்
 Site drawings of the temple built by Ur-Nammu at Ur to the moon god Nanna.
Nabonidus dedication to the Ziggurat
The Code of Ur-Nammu at Britannica
Foundation Figurine of King Ur-Nammu at the Oriental Institute of Chicago 
 
  The face of Ur-Namma. A realistic statue of Ur-Namma shows us how he may have looked.
   A brief description of the reign of Ur-Namma.
  I am Ur-Namma. The life and death of Ur-Namma, as told in Babylonian literature.

பாபிலோனிய மன்னர்கள்
தங்க ராஸ்பெரி விருது

தங்க ராஸ்பெர்ரி விருதுகள் ( ராஸ்ஸீஸ் மற்றும் ராஸ்ஸி விருதுகள் போன்ற பெயர்களாலும்) ஒரு நையாண்டி விருது ஆகும். இவ்விருது திரைத்துறையில் பணியாற்றியிருந்த  ஜான் ஜே. பி. வில்சன் மற்றும் மோ மர்பி ஆகியோரால் லாஸ் ஏஞ்சல்ஸில் வருடா வருடம் வழங்கப்படுகிறது. ராஸ்ஸி விருதுகள் வழங்கும் விழா அகாடமி விருதுகள் விழாவிற்கு ஒரு நாள் முன்னதாக நடைபெரும். இவ்விருது திரைத் துறையில் மோசமான செயல்திறனை வெளிபடுத்தியவர்களுக்கு வழங்கப்படும்.

முதல் தங்க ராஸ்பெரி விருதுகள் விழா லாஸ் ஏஞ்சல்ஸில் ஜான் ஜே. பி. வில்சனின் வீட்டில், மார்ச் 31, 1981 அன்று நடைபெற்றது. அங்கு முதல் மோசமான படத்திற்கான விருது கான்ட் ஸ்டாப் தி ம்யூசிக் படத்திற்கு வழங்கப்பட்டது.

வடிவம் 
தங்க ராஸ்பெரி விருதுக்கான விருது வென்றவர்களை தீர்மானிக்க தங்க ராஸ்பெர்ரி விருது அறக்கட்டளைக்கு பணமளிக்கும் சந்தாதாரர்கள் சிலவற்றை பரிந்துரை செய்து வாக்களிப்பர். 2009 ஆம் ஆண்டில் 29 வது தங்க ராஸ்பெர்ரி விருதுகள், சுமார் 650 ஊடகவியலாளர்கள், சினிமா ரசிகர்கள் மற்றும் திரைப்படத் தொழிலாளர்களின் வாக்குகளை அடிப்படையாகக் கொண்டிருந்தன.

விருது வென்றவர்கள் 
பெரும்பாலான ராஸ்பெர்ரி விருது வென்றவர்கள் தங்கள் விருதுகளை பெற விழாவில் கலந்து கொள்ளமாட்டார்கள். டாம் கிரீன் (மோசமான நடிகர் / மோசமான இயக்குநர்), ஹாலே பெர்ரி  மற்றும் சாண்ட்ரா புல்லக் (மோசமான நடிகை), மைக்கேல் பெர்ரிஸ், ஜே.டி. ஷாபிரோ (மோசமான திரைக்கதை) மற்றும் பால் வெர்ஹோவன் (மோசமான இயக்குநர்) ஆகியயோர் குறிப்பிடத்தக்க விதிவிலக்குகளாவர்.

விருது பிரிவுகள் 
தற்போதைய விருதுகள்

 மோசமான படம் : 1980 முதல் தற்போது வரை 
 மோசமான இயக்குநர் : 1980 முதல் தற்போது வரை 
 மோசமான நடிகர் : 1980 முதல் தற்போது வரை 
 மோசமான நடிகை : 1980 முதல் தற்போது வரை 
 மோசமான துணை நடிகர் : 1980 முதல் தற்போது வரை 
 மோசமான துணை நடிகை : 1980 முதல் தற்போது வரை 
 மோசமான திரைக்கதை : 1980 முதல் தற்போது வரை 
 மோசமான திரை காம்போ : 2013 முதல் தற்போது வரை 
 ராஸ்ஸி ரீடிமர் விருது : 2014 to present

மேலும் காண்க 
 அகாடமி விருதுகள் 
 ஸ்டிங்கர்ஸ் மோசமான திரைப்படத்திற்கான விருதுகள் 
 கோல்டன் துருக்கி விருதுகள் 
 மோசமானதாக கருதப்படும் திரைப்படங்களின் பட்டியல் 
 கோல்டன் ராஸ்பெர்ரி விருதுகளை ஏற்றுள்ள மக்களின் பட்டியல்

குறிப்புகள்

வெளி இணைப்புகள் 

 கோல்டன் ராஸ்பெர்ரி அதிகாரப்பூர்வ வலைத்தளம் 
 இணைய திரைப்பட தரவுத்தளத்தில் Razzie விருதுகள் பக்கம் 
 YouTube இல் ரஜ்சி சேனல் 
 அனைத்து நேரம் ரேசி சாம்பியன்ஸ் பட்டியல் 
 அதே ஆண்டில் ஆஸ்கார் மற்றும் ரஸ்சி எந்த நடிகை வெற்றி பெற்றது? 

மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
தங்க ராஸ்பெரி விருது
மிஸ்டர். லோக்கல்

மிஸ்டர். லோக்கல் (Mr. Local) ஒரு இந்தியத் தமிழ்த் திரைப்படம் ஆகும். இது காதல் மற்றும் நகைச்சுவை கலந்த திரைப்படம் ஆகும். இத்திரைப்படத்தை இயக்குநர் எம். ராஜேஷ் இயக்கியுள்ளார். இத்திரைப்படத்தில் சிவகார்த்திகேயன் மற்றும் நயன்தாரா முன்னணி கதாபாத்திரங்களில் நடித்துள்ளனர். இதற்கு முன்னதாக இவர்களிருவரும் வேலைக்காரன் திரைப்படத்தில் நடித்திருந்தனர் என்பது குறிப்பிடத்தக்கது. இத்திரைப்படத்தின் முதற்கட்ட படப்பிடிப்பு 2018 மே மாதத்தில் தொடங்கியது. இத்திரைப்படம் பிப்ரவரி 2019 அன்று திரைக்கு வரத் திட்டமிடப்பட்டிருந்தது..

நடிகர்கள்

 மனோகராக சிவகார்த்திகேயன் 
 கீர்த்தனா வாசுதேவனாக நயன்தாரா 
 பிளேடு பாண்டியாக யோகி பாபு 
 அசோக்காக நாராயண் லக்கி
 மனோகரின் அம்மாவாக ராதிகா சரத்குமார் 
 சிவாவாக சதீஸ் 
 கவினாக ஆர். ஜே. பாலாஜி 
 மனநல மருத்துவராக தம்பி ராமையா 
 குத்தால சிதம்பரமாக ரோபோ சங்கர் 
 ஜோதிடராக மனோபாலா 
 எழில்மாறனாக சௌந்தரராஜா
 மனோகரின் சகோதரியாக ஹரிஜா
 ஹரீஷ் சிவா
 கீர்த்தனாவின் வழக்கறிஞராக லிசி ஆண்டனி

தயாரிப்பு 
இத்திரைப்படத்தின் படப்பிடிப்பு மே 2018 இல் தொடங்கியது. இது சிவகார்த்திகேயனின் 13 ஆவது திரைப்படம் ஆகும். இத்திரைப்படத்தின் பெரும்பகுதியானது சென்னையில் படமாக்கப்பட்டது. இத்திரைப்படத்தின் முதல் தோற்ற சுவரொட்டி இத்திரைப்படத்தின் முன்னணி கதாபாத்திரமான சிவகார்த்திகேயனால் ட்விட்டரில் 2019 பிப்ரவரி 2ஆம் நாள் வெளியிடப்பட்டது. இத்திரைப்படமானது 1992 இல் வெளிவந்த மன்னன் திரைப்படத்தின் கதையைப் போன்று ஒரு பணக்கார மனைவிக்கும், ஏழை கணவனுக்கும் இடையிலான பனிப்போரைப் பின்னணியாகக் கொண்டுள்ளதாக குறிப்பிடப்பட்டது. இத்திரைப்படத்தின் தயாரிப்பாளர்கள் இத்திரைப்படம் நானி நடித்த தெலுங்குத் திரைப்படமான நீனு லோக்கல் படத்தின் மறுதயாரிப்பு அல்ல என்பதை உறுதிப்படுத்தினர். இத்திரைப்படமானது அஜர்பைஜானின் பாகுவில் படமாக்கப்பட்டுள்ளது.

இசை 
இத்திரைப்படத்தின் பாடல்கள் மற்றும் பின்னணி இசை கிப் கொப் தமிழாவால் செய்யப்பட்டது. இத்திரைப்படத்திற்கான பாடல் வரிகள் கிப் கொப் தமிழா, மிர்ச்சி விஜய் கே. ஆர். தரண், ரோகேஷ், பால் பி சாய்லஸ் மற்றும் சான்கான் ஆகியோரால் எழுதப்பட்டுள்ளது.

மேற்கோள்கள் 

2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
நயன்தாரா நடித்த திரைப்படங்கள்
சிவகார்த்திகேயன் நடித்த திரைப்படங்கள்
ராதிகா நடித்த திரைப்படங்கள்
மனோபாலா நடித்த திரைப்படங்கள்
யோகி பாபு நடித்த திரைப்படங்கள்
தம்பி ராமையா நடித்த திரைப்படங்கள்